Εύνικος (καλαθοσφαίριση γυναικών)

Ο Γυμναστικός Αθλητικός Σύλλογος «Εύνικος» είναι ελληνικό καλαθοσφαιρικό σωματείο το οποίο εδρεύει στα Άνω Λιόσια. Ιδρύθηκε το 2012 ως μετεξέλιξη ενός προγενέστερου ιδιαίτερα επιτυχημένου σωματείου, του Δ.Α.Σ. Άνω Λιοσίων (έτος ίδρυσης 1984).«Νέο όνομα και ΔΣ για τον ΔΑΣΑΛ-«Εύνικος» η νέα ονομασία της ομάδας», άρθρο στον ιστότοπο Tsiotras.blogspot.gr, 2 Ιουλίου 2012. Οι αθλητές του αγωνίζονται με χρώματα το σκούρο πράσινο, το λευκό και βοηθητικά το μαύρο. Το έμβλημά του πηγάζει από αυτό του παλαιότερου σωματείου και απεικονίζει δύο χέρια να κρατούν μία μπάλα καλαθοσφαίρισης. Καλλιεργεί αποκλειστικά το άθλημα αυτό, με το γυναικείο τμήμα να διαθέτει νομική μορφή ερασιτεχνικού σωματείου. Διατηρεί τμήματα τόσο ενηλίκων γυναικών όσο και νεαρότερων ηλικιακά αθλητριών. Έδρα του συλλόγου είναι το 3ο Δημοτικό Κλειστό Γυμναστήριο Άνω Λιοσίων, γνωστό και ως Κλειστό Ζωφριάς, χωρητικότητας 1.300 καθήμενων θεατών.Κλειστό Γυμναστήριο Ζωφριάς, πληροφορίες στον ιστότοπο Stadia.gr.

 Ονομασία 
Το όνομα του «Ευνίκου» μαρτυρείται σε κείμενο επιγραφής επιτύμβιου μαρμάρινου κιονίσκου ρωμαϊκών χρόνων «ΖΩΣΙΜΗ ΕΥΝΙΚΟΥ ΕΞ ΕΥΠΥΡΙΔΩΝ», δηλαδή «Ζώσιμη η κόρη του Ευνίκου από τις Ευπυρίδες». Ο αρχαίος δήμος των Ευπυρίδων τοποθετείται από τους αρχαιολόγους και τους μελετητές της τοπογραφίας στην ευρύτερη περιοχή του σύγχρονου Δήμου Φυλής.

 Ιστορία 
 1984–2012: Δ.Α.Σ. Άνω Λιοσίων 

Το τμήμα γυναικείας καλαθοσφαίρισης του Δ.Α.Σ. Άνω Λιοσίων υπήρξε ένα από τα σημαντικότερα στο χώρο κατά τη δεκαετία του 2000, οπότε και κατέκτησε τρία Πρωταθλήματα (2001, 2002, 2003) «Αήττητος πρωταθλητής ο Αθηναϊκός στην Α1 γυναικών του μπάσκετ», άρθρο στον ιστότοπο In.gr, 21 Απριλίου 2010. και δύο Κύπελλα Ελλάδας (2001, 2004).«Η "χρυσή βίβλος" του κυπέλλου μπάσκετ γυναικών», άρθρο στον ιστότοπο Contra.gr, 15 Μαρτίου 2015. Παράλληλα πραγματοποίησε τέσσερις εξόδους στην Ευρώπη, λαμβάνοντας μέρος δύο φορές στο Ronchetti Cup (2001, 2002) και δύο στο Europe Cup (2003, 2004).«Ano Liosia Basketball», ιστορικό της ομάδας στον επίσημο ιστότοπο της FIBA Europe.

 2012–Σήμερα: Γ.Α.Σ. Εύνικος 

 Αγωνιστική περίοδος 2012-2013 
Η μετάβαση από το Δ.Α.Σ.Α.Λ. στη νέα εποχή του Γ.Α.Σ. Ευνίκου έλαβε χώρα το καλοκαίρι του 2012, οπότε και η ομάδα είχε ανανεώσει την παρουσία της στην Α1 Εθνική Κατηγορία. Καθήκοντα πρώτης προπονήτριας ανέλαβε τον Αύγουστο η Ντορίτα Δέδε.«Προπονήτρια στο γυναικείο του Εύνικου η Ντορίτα Δέδε», άρθρο στον ιστότοπο Tsiotras.blogspot.gr, 10 Αυγούστου 2012.«Νέα προπονήτρια στον Εύνικο η Ντορίτα Δέδε!», άρθρο στον ιστότοπο SuperBasket.gr, 10 Αυγούστου 2012.

Ο πρώτος αγώνας της ομάδας των Άνω Λιοσίων υπό τη νέα της μορφή παραχωρήθηκε για το θεσμό του Κυπέλλου Ελλάδος. Συμμετείχε απευθείας στη «Φάση των 16», όπου και κληρώθηκε με αντίπαλο την Τερψιθέα Γλυφάδας. Αποτυγχάνοντας να πάρει εντός έδρας νίκη, γνώρισε τον αποκλεισμό με ευρεία διαφορά στο τελικό σκορ, 37-71.«Καταιγιστική η Τερψιθέα!», άρθρο στον ιστότοπο Basketblog.gr, 29 Σεπτεμβρίου 2012.«Εύκολα η Τερψιθέα», άρθρο στον ιστότοπο Sport24.gr, 29 Σεπτεμβρίου 2012.  

Την αγωνιστική περίοδο που έκανε το νέο του ξεκίνημα, 2012-13, ο σύλλογος παρουσίασε κακό αγωνιστικό πρόσωπο, σημειώνοντας μόλις μία νίκη σε 22 αναμετρήσεις και ολοκληρώνοντας τις αγωνιστικές του υποχρεώσεις στη 12η και τελευταία θέση του βαθμολογικού πίνακα. Κατά συνέπεια γνώρισε άμεσο υποβιβασμό, έχοντας κλείσει μια μακροχρόνια περίοδο επιτυχιών στην κορυφαία κατηγορία του ελληνικού γυναικείου μπάσκετ.«Τα αποτελέσματα της Α1», άρθρο στον ιστότοπο BasketBlog.gr, 23 Μαρτίου 2013.«Αποτελέσματα Α1: Πράσινο πλεονέκτημα και στα πλέι οφ, 50άρα η Έρβινγκ!», άρθρο στον ιστότοπο WePlayBall.gr, 24 Μαρτίου 2013. 

Παραγωγικότερη σκόρερ της ομάδας αναδείχθηκε η Νικολίνα Ιωαννίδου (266 πόντοι σε 22 αγώνες, 12,09 κατά μ.ό.). Διακρίθηκαν επίσης οι Στέλλα Τσιοπούλου (97 πόντοι σε 12 αγώνες, 8,08 κατά μ.ό.), Κατερίνα Κονταλή (40 πόντοι σε 5 αγώνες, 8,00 κατά μ.ό.) και Στεφανία Σιδέρη (133 πόντοι σε 19 αγώνες, 7,00 κατά μ.ό.).Ψηφιακό Αρχείο Ελληνικής Ομοσπονδίας Καλαθοσφαίρισης, eokbasket.sportstats.gr.

 Αγωνιστική περίοδος 2013-2014 
Το Μάιο του 2013 την τεχνική ηγεσία του Εύνικου ανέλαβε ο Γιώργος Κάββουρας, ο οποίος κλήθηκε να οδηγήσει την ομάδα στην πορεία της στο Πρωτάθλημα του Ομίλου Νότου της Α2 Εθνικής Κατηγορίας. Η χρονιά ξεκίνησε και πάλι από το θεσμό του Κυπέλλου, όπου η ομάδα του Δήμου Φυλής γνώρισε την εκτός έδρας ήττα στην 1η Αγωνιστική της Α' Φάσης από το Παλαιό Φάληρο. Το τελικό σκορ διαμορφώθηκε σε 55-49 και αυτονόητα ο Εύνικος δεν συνέχισε στη διοργάνωση.«Αποκλεισμός για Πανιώνιο», άρθρο στον ιστότοπο του ΣΠΟΡ FM, 22 Σεπτεμβρίου 2013. 

Στη διάρκεια της περιόδου 2013-14 ο Εύνικος και πάλι δεν επέδειξε καλό αγωνιστικό πρόσωπο με αποτέλεσμα να υποβιβαστεί νωρίς. Στο δεύτερο μισό του Πρωταθλήματος αγωνίστηκε δε με νεανίδες μετά από την αποχώρηση του βασικού του κορμού. Έχοντας συγκεντρώσει 6 νίκες και 16 ήττες κατέλαβε την 10η θέση του τελικού βαθμολογικού πίνακα, μία παρακάτω από αυτή της Άμιλλας Αρκαδίας με την οποία ισοβάθμισε.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Νότος) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 Νότου: Στην Α1 η Τερψιθέα, έπεσε στην Ε.Σ.Κ.Α. η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014.

Στη συλλογή πόντων διακρίθηκαν τη χρονιά αυτή η Λουκία Ζουρνή (214 πόντοι σε 13 αγώνες, 16,46 κατά μ.ό.), η Ιωάννα Κελλάρη (119 πόντοι σε 12 αγώνες, 9,92 κατά μ.ό.) και Αλεξάνδρα Κοτσιάφτη (91 πόντοι σε 11 αγώνες, 8,27 κατά μ.ό.).

 Θητείες στο Τοπικό Αττικής 

 Αγωνιστική περίοδος 2014-2015 
Η πτωτική πορεία του συλλόγου συνεχίστηκε και την επόμενη χρονιά, 2014-15, αυτή τη φορά με το Γιώργο Βελτσίστα στη θέση του προπονητή. Κατ' αντιστοιχία με το ανδρικό τμήμα, καμία νίκη δεν επετεύχθη στη διάρκεια της χρονιάς (σε 22 αγώνες), με αποτέλεσμα η ομάδα να τερματίσει τελευταία στη 12η θέση του Πρωταθλήματος της Α' Κατηγορίας της Ε.Σ.Κ. Αττικής και να υποβιβαστεί ακόμη χαμηλότερα.«Αποτελέσματα Α' Ε.Σ.Κ.Α.: Πρώτη η Αγία, στα πλέι οφ η ΑΕΚ Περιστερίου!», άρθρο στον ιστότοπο WePlayBall.gr, 30 Μαρτίου 2015. Σε ό,τι αφορά το Κύπελλο Αττικής, η συμμετοχή της ομάδας αποσύρθηκε με αποτέλεσμα ο πρώτος της αντίπαλος, Παπάγου, να προκριθεί άνευ αγώνος.«Αποτελέσματα Κυπέλλου ΕΣΚΑ: Διπλά για ΑΕΝΚ και Προμηθέα, μεγάλη νίκη ο Τρίτων!», άρθρο στον ιστότοπο WePlayBall.gr, 25 Σεπτεμβρίου 2014.

 Αγωνιστική περίοδος 2015-2016 
Τον Ιούνιο του 2015 ανακοινώθηκε ως προπονητής ο παλαιός αθλητής του συλλόγου, Λάμπρος Μπάρτζος, ενώ ο Γιώργος Βελτσίστας μεταφέρθηκε στα τμήματα υποδομής.«Νέα διοίκηση και νέος προπονητής στον Εύνικο!», άρθρο στον ιστότοπο WePlayBall.gr, 6 Ιουνίου 2015. Τη χρονιά 2015-16 ο Εύνικος ξεκίνησε μια προσπάθεια ανασυγκρότησης στα πλαίσια της Β' Κατηγορίας Αττικής, στην οποία διαγωνίστηκαν 12 σύλλογοι. Η λήξη της Κανονικής Περιόδου βρήκε την ομάδα των Άνω Λιοσίων στη 2η θέση του βαθμολογικού πίνακα, μία παραπάνω από την ομάδα Εστία Φιλία-Θησέας με την οποία ισοβαθμούσε. Ο απολογισμός της χρονιάς ήταν και για τις δύο 16 νίκες και 6 ήττες. Στη συνέχεια ο Εύνικος διασταυρώθηκε στη διαδικασία των Play-offs με τον Τρίτωνα Αθηνών. Και οι δύο ομάδες μετέφεραν από μία νίκη στην έδρα τους (56-50 στη Ζωφριά, 56-43 στα Πατήσια) και χρειάζονταν δύο ακόμη για να προκριθούν. Αρχικά ο Εύνικος και ο Τρίτων πέτυχαν και πάλι από μία νίκη στην έδρα τους (65-59 στη Ζωφριά, 57-45 στα Πατήσια), οδηγώντας τη σειρά σε τρίτο παιχνίδι. Σε αυτό ο Τρίτων έσπασε την έδρα του Εύνικου με σκορ 49-55 και προκρίθηκε σε βάρος του. Σε αγώνα κατάταξης ο Εύνικος νίκησε τον Άρη Χολαργού με σκορ 39-37 τερματίζοντας οριστικά στην 4η θέση. Στο δε Κύπελλο Αττικής δεν συμμετείχε καθόλου τη χρονιά αυτή.

 Αγωνιστική περίοδος 2016-2017 
Την επόμενη περίοδο 2016-17 ο Εύνικος συνέχισε τις προσπάθειές του στο πλαίσιο της Β' Κατηγορίας Αττικής, το οποίο και πάλι διοργανώθηκε με τη συμμετοχή 12 ομάδων. Ολοκλήρωσε τις αγωνιστικές του υποχρεώσεις για την Κανονική Περίοδο στην 5η θέση της βαθμολογικής κατάταξης, χωρίς να παρατηρηθεί ισοβαθμία. Ο απολογισμός του ήταν 12 νίκες και 10 ήττες. Έχοντας εξασφαλίσει θέση στα Play-offs, διασταυρώθηκε με την Ένωση Γαλατσίου, η οποία είχε τερματίσει στη 2η θέση της κατάταξης. Καθώς είχε ήδη υποστεί δύο ήττες από την έτερη ομάδα (30-53 στη Ζωφριά, 46-33 στο Γαλάτσι), μια εκτός έδρας ήττα ακόμη (40-35) στάθηκε αρκετή για να στερήσει τα όνειρα της ομάδας για άνοδο. Η χρονιά έκρυβε πριν τη λήξη της μια ακόμη ήττα από το Μαρούσι, εκτός έδρας με σκορ 38-33, η οποία οδήγησε την ομάδα οριστικά στην 5η θέση της τελικής κατάταξης. 

Σε ό,τι αφορά το Κύπελλο Αττικής, ο Εύνικος ξεκίνησε ελπιδοφόρα με δύο διαδοχικές νίκες στα πλαίσια της Α' Φάσης. Αρχικά απέκλεισε τη Νέα Ιωνία με εντός έδρας σκορ 57-18 και στη συνέχεια το Περιστέρι με εκτός έδρας σκορ 35-55. Εν τέλει αποκλείστηκε στην 1η Αγωνιστική της Β' Φάσης, όπου και γνώρισε την εκτός έδρας ήττα από τα Καλύβια Θορικού με σκορ 69-28.

 Αγωνιστική περίοδος 2017-2018 
Την επόμενη χρονιά, 2017-18, ο Εύνικος βρέθηκε λόγω ανακατάξεων να αγωνίζεται στην Α' Κατηγορία Αττικής. Το Πρωτάθλημα διεξήχθη σε ενιαίο Όμιλο με τη συμμετοχή 11 ομάδων. Η λήξη της Κανονικής Περιόδου βρήκε την ομάδα των Άνω Λιοσίων στην 5η θέση του βαθμολογικού πίνακα. Στη συλλογή του είχε 12 νίκες και 8 ήττες, χωρίς να παρατηρηθεί ισοβαθμία με άλλο σωματείο. Στα Play-offs συμμετείχαν οι τέσσερις πρώτες ομάδες, συνεπώς η πορεία του Εύνικου σταμάτησε στο σημείο αυτό.

Στη διοργάνωση του Κυπέλλου Αττικής η ομάδα εντάχθηκε απευθείας στην 1η Αγωνιστική της Β' Φάσης, όπου απέκλεισε για δεύτερη συνεχόμενη χρονιά το Περιστέρι. Το τελικό σκορ διαμορφώθηκε σε 58-25. Στη 2η Αγωνιστική ξεπέρασε επιτυχώς και το εμπόδιο του Αχαρνή, τον οποίο και υποχρέωσε σε ήττα με σκορ 53-25.«Κύπελλο Γυναικών ΕΣΚΑ: Νίκες για Αμύντα και Κηφισιά», άρθρο στον ιστότοπο BasketBlog.gr, 24 Σεπτεμβρίου 2017. Ωστόσο, στη «Φάση των 8» ηττήθηκε με τη σειρά του εκτός έδρας από τον Αμύντα Υμηττού με σκορ 60-55 στην παράταση (κ.α. 50-50).«Κύπελλο Γυναικών Ε.Σ.Κ.Α.: Β' Φάση - 3η Αγωνιστική: Α.Ο. Αμύντας - Εύνικος Γ.Α.Σ.: 60-55», άρθρο στον επίσημο ιστότοπο του Αμύντα, 27 Σεπτεμβρίου 2017.

 Επιστροφή στις Εθνικές Κατηγορίες 

 Αγωνιστική περίοδος 2018-2019 
Την αγωνιστική περίοδο 2018-19 ο Εύνικος έλαβε μέρος στο Πρωτάθλημα της Α' Κατηγορίας Αττικής με προπονήτρια την Ελένη Μίχα. Στην Κανονική Περίοδο αντιμετώπισε 12 συλλόγους σε διπλούς αγώνες, διαδικασία που ολοκλήρωσε αήττητος σε 22 αγωνιστικές. Ακολούθησε διαδικασία Play-offs με τη συμμετοχή των πρώτων τεσσάρων ομάδων. Εκεί αρχικά ο σύλλογος των Άνω Λιοσίων διασταυρώθηκε με τον 4ο στην κατάταξη, Άγιο Ελευθέριο. Από την Κανονική Περίοδο μετέφερε δύο νίκες (49-71, 78-68) και χρειαζόταν μία ακόμη για να προκριθεί στη σειρά των Τελικών. Την πέτυχε άμεσα με εντός έδρας σκορ 80-46.«Α' Ε.Σ.Κ.Α. Γυναικών: Στον τελικό ο Εύνικος, προβάδισμα για Α.Ε.Κ. Περιστερίου», άρθρο στον ιστότοπο AgapoToBasket.gr, 1 Απριλίου 2019. Κατόπιν διεκδίκησε την πρωτιά στην Κατηγορία απέναντι στην Α.Ε.Κ. Περιστερίου, που αν και 3η είχε καταφέρει να προκριθεί με μειονέκτημα έδρας. Στο πρώτο και καθοριστικό παιχνίδι ο Εύνικος πήρε τη νίκη με σκορ 53-32, πανηγυρίζοντας με τον τρόπο αυτό τόσο το Πρωτάθλημα όσο και την επιστροφή στην Α2 Εθνική Κατηγορία.«Ο Εύνικος Πρωταθλητής στην Α' Γυναικών Ε.Σ.Κ.Α.», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 7 Απριλίου 2019.«Πρωταθλητής ο Εύνικος και άνοδος στην Α2», άρθρο στον ιστότοπο AgapoToBasket.gr, 7 Απριλίου 2019. 

Την ίδια χρονιά η ομάδα αγωνίστηκε και στο Κύπελλο Γυναικών Αττικής, φτάνοντας επιτυχώς στη «Φάση των 8». Εκεί ξεπέρασε εύκολα το εμπόδιο του Ιάσονος Κολωνού, τον οποίο και νίκησε εκτός έδρας με σκορ 41-85. Στους Ημιτελικούς επικράτησε του Παγκρατίου με σκορ 47-64, παίρνοντας το εισιτήριο για το Μεγάλο Τελικό.«Άρης Χολαργού-Εύνικος με φόντο το κύπελλο», άρθρο στον ιστότοπο AgapoToBasket.gr, 6 Μαρτίου 2019.«Στον Τελικό του Κυπέλλου Γυνακών Ε.Σ.Κ.Α. ο Εύνικος με τον Άρη Χολαργού», άρθρο στον ιστότοπο της εφημερίδας «Φύλαρχος», 7 Μαρτίου 2019. Ωστόσο η χρονιά δεν χαρακτηρίστηκε από νταμπλ, καθώς απώλεσε τον τίτλο από τον Άρη Χολαργού. Το τελικό σκορ διαμορφώθηκε σε 52-47.«Κυπελλούχος γυναικών ο Άρης Χολαργού», άρθρο στον ιστότοπο SuperBasket.gr, 8 Μαρτίου 2019.«Κύπελλο Γυναικών Ε.Σ.Κ.Α.: Το σήκωσε ο Άρης Χολαργού», άρθρο στον ιστότοπο AgapoToBasket.gr, 7 Μαρτίου 2019.

 Αγωνιστική περίοδος 2019-2020 
Το καλοκαίρι ανακοινώθηκε αλλαγή προπονητή με τη σκυτάλη να περνά από την Ελένη Μίχα στον Γιάννη Αντωνόπουλο.««Διαζύγιο» ανάμεσα σε Εύνικο Άνω Λιοσίων και Μίχα», άρθρο στον ιστότοπο SuperBasket.gr, 8 Ιουνίου 2019.«Ανέλαβε τα ηνία του Εύνικου ο Αντωνόπουλος», άρθρο στον ιστότοπο BasketWorld.gr, 20 Ιουνίου 2019. Η πρώτη αποστολή της ομάδας τη νέα χρονιά αφορούσε την Α' Φάση του Κυπέλλου Ελλάδος. Εκεί διασταυρώθηκε με τον Πανιώνιο, τον οποίο κλήθηκε να νικήσει μέσα στην έδρα του. Ο αγώνας έληξε 68-47 υπέρ της γηπεδούχου ομάδας, με συνέπεια να διακοπεί η πορεία του Εύνικου στο θεσμό.«Κύπελλο Γυναικών: «Διπλά» πρόκρισης», άρθρο στον ιστότοπο Basketa.gr, 15 Σεπτεμβρίου 2019.«Τα αποτελέσματα της Α' φάσης του κυπέλλου γυναικών», άρθρο στον ιστότοπο Gazzetta.gr, 16 Σεπτεμβρίου 2019.

Τις πρώτες εβδομάδες της περιόδου 2019-20 ο σύλλογος των Άνω Λιοσίων δεν παρουσίασε καλό πρόσωπο στο Πρωτάθλημα της Α2 Εθνικής, κάτι που στοίχισε στον προπονητή Αντωνόπουλο τη θέση του.«Τέλος ο Αντωνόπουλος από τον Εύνικο», άρθρο στον ιστότοπο SuperBasket.gr, 10 Δεκεμβρίου 2019. Τον αντικατέστησε προσωρινά ο Λάμπρος Μπάρτζος και μονιμότερα η πρώην διεθνής καλαθοσφαιρίστρια Λία Γκουζίνη. Ασχέτως αυτών των γεγονότων, το γυναικείο Πρωτάθλημα δεν έληξε ποτέ, καθώς διεκόπη οριστικά μετά την ολοκλήρωση της 19ης Αγωνιστικής (αρχές Μαρτίου) εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα.«Ε.Ο.Κ.: Διακόπτονται τα πρωταθλήματα μπάσκετ», άρθρο στον ιστότοπο StarSports.gr, 4 Μαΐου 2020. Στο σημείο αυτό, τρεις αγωνιστικές πριν τη λήξη της Κανονικής Περιόδου, ο Εύνικος βρισκόταν στην 7η θέση του βαθμολογικού πίνακα. Η συγκομιδή του ήταν 7 νίκες και 10 ήττες.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Νότος) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ομοίως δεν ολοκληρώθηκε ποτέ και το Κύπελλο. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό.«Αποφάσεις Εκτελεστικής Επιτροπής Ε.Ο.Κ.», ανακοίνωση στον επίσημο ιστότοπο της Ελληνικής Ομοσπονδίας Καλαθοσφαίρισης, 29 Μαΐου 2020. 

Κορυφαίες σκόρερ της ομάδας αναδείχθηκαν την περίοδο αυτή οι Αναστασία Τσέρου (246 πόντοι σε 16 αγώνες, 15,38 κατά μ.ό.), Ελίνα Ισκιόγλου (197 πόντοι σε 16 αγώνες, 12,31 κατά μ.ό.) και Δέσποινα Θεοδωρομανωλάκη (98 πόντοι σε 12 αγώνες, 8,17 κατά μ.ό.).

 Αγωνιστική περίοδος 2020-2021 
Μετά από παύση αρκετών μηνών, καθώς δεν δήλωσε και συμμετοχή στο Κύπελλο Ελλάδος, ο σύλλογος των Άνω Λιοσίων επέστρεψε στα γήπεδα στα μέσα Οκτωβρίου του 2020 για τις υποχρεώσεις του στο Πρωτάθλημα της Α2 Εθνικής 2020-21. Το προηγούμενο καλοκαίρι είχε συμφωνηθεί η επιστροφή του Γιώργου Βελτσίστα στον πάγκο της ομάδας.«Α2 Γυναικών: Επέστρεψε ο Βελτσίστας, ανανέωσε η Παπαδοπούλου στον Εύνικο», άρθρο στον ιστότοπο KingSport.gr, 23 Ιουνίου 2020.«Ο Βελτσίστας θα οδηγήσει τον Εύνικο στην Α2 Γυναικών, ανανέωσε η αρχηγός!», άρθρο στον ιστότοπο BasketBlog.gr, 24 Ιουνίου 2020.

Η αγωνιστική δράση της περιόδου αυτής δοκιμάστηκε επίσης σκληρά από τον COVID-19, με πολλές διοργανώσεις της Ομοσπονδίας να ξεκινούν μεν αλλά να μην ολοκληρώνονται ποτέ. Το γυναικείο Πρωτάθλημα της Α2 Εθνικής ξεκίνησε τον Οκτώβριο για πρώτη φορά με τέσσερις Ομίλους ώστε να διευκολυνθεί η κατάσταση. Ωστόσο η αγωνιστική δράση έπαυσε μετά τη 2η Αγωνιστική στα τέλη Οκτωβρίου και δεν ξεκίνησε ποτέ ξανά. Ο Εύνικος είχε προλάβει να αγωνιστεί σε τρία παιχνίδια και να συλλέξει ισάριθμες νίκες.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (2ος Όμιλος Βορρά) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Αγωνιστική περίοδος 2021-2022 
Το Πρωτάθλημα της χρονιάς 2021-22 δεν έμεινε ανεπηρέαστο από τον κορονοϊό, ωστόσο με τη παράλληλη λήψη υγειονομικών μέτρων οι διοργανώσεις καλαθοσφαίρισης έφτασαν στο νήμα του τερματισμού. 

Ο σύλλογος των Άνω Λιοσίων δεν δήλωσε συμμετοχή στο Κύπελλο Ελλάδος, οπότε επέστρεψε στην αγωνιστική δράση τον Οκτώβριο για να διαγωνιστεί στο Πρωτάθλημα της Α2 Εθνικής. Το τελευταίο διοργανώθηκε ξανά σε τέσσερις Ομίλους, με τον Εύνικο να τοποθετείται στον 1ο Νότου από κοινού με εννέα ακόμη ομάδες. Το πέρας της Κανονικής Περιόδου τον βρήκε στην κορυφή της βαθμολογικής κατάταξης, αήττητο σε 18 αγωνιστικές.«Βαθμολογίες και Αποτελέσματα Πρωταθλημάτων 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Παναθλητικός και Πιερικός Αρχέλαος για μία θέση στην Α1», άρθρο στον ιστότοπο WBasket.gr, 10 Απριλίου 2022. Ακολούθως συμμετείχε σε αγώνα μπαράζ με τον πρωτοπώρο του έτερου Ομίλου Βορρά, τον Πρωτέα Βούλας, για να πάρει εισιτήριο ανόδου στην Α1 Εθνική Κατηγορία. Επικρατώντας σε ουδέτερο γήπεδο στο Βύρωνα με σκορ 52-49 πραγματοποίησε το στόχο του.«Στην Α1 Γυναικών ο Εύνικος, 52-49 τον Πρωτέα Βούλας στο μπαράζ ανόδου», άρθρο στον ιστότοπο AllStarBasket.gr, 17 Απριλίου 2021.«Α2 μπάσκετ γυναικών: Ο Εύνικος 52-49 τον Πρωτέα Βούλας στο μπαράζ ανόδου!», άρθρο στον ιστότοπο της εφημερίδας «Φως», 17 Απριλίου 2021. Προπονητής της ομάδας καθ' όλη τη διάρκεια της χρονιάς ήταν ο Γιώργος Βελτσίστας, με συνεργάτη τον Παναγιώτη Βάνα.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2012-13 1Α1 Εθνική 12 - 1-21 - - Νικολίνα Ιωαννίδου Δεν συμμετείχε --  -  -2013-14 2Α2 Εθνική 10 - 6-16 - - Λουκία Ζουρνή 1η - Α' Φάσης 1-  -  -2019-20 2Α2 Εθνική 7 - Διεκόπη - - Αναστασία Τσέρου 1η - Α' Φάσης 1-  -  -2020-21 2Α2 Εθνική - - Διεκόπη - - - Δεν συμμετείχε --  -  -2021-22 2Α2 Εθνική 1 Μπαράζ 18-0 1-0 - ? Δεν συμμετείχε --  -  -2022-23 2Α1 Εθνική 10 - 6-16 - - ? Φάση των 16 1-  -  -2023-24 2Α1 Εθνική 9 - 8-12 - - ? Φάση των 16 1-  -  -

 Πρόσωπα 
+Διακεκριμένες ΚαλαθοσφαιρίστριεςΕθνΟνοματεπώνυμο  Ελένη Βουκελάτου  Λουκία Ζουρνή  Δέσποινα Θεοδωρομανωλάκη  Ελίνα Ισκιόγλου  Νικολίνα Ιωαννίδου  Ιωάννα Κελλάρη  Κατερίνα Κονταλή  Αλεξάνδρα Κοτσιάφτη  Δήμητρα Μοίρα  Αναστασία Παπαδοπούλου  Στεφανία Σιδέρη  Αναστασία Τσέρου  Στέλλα Τσιοπούλου  Κατερίνα Τσίρου
<div style="clear: both">

+ΠροπονητέςΕθνΟνοματεπώνυμοΘητεία  Ντορίτα Δέδε  Αυγ 2012 - Απρ 2013    Γιώργος Κάββουρας  Μαι 2013 - ????  Γιώργος Βελτσίστας  ???? - Ιουν 2015  Λάμπρος Μπάρτζος  Ιουν 2015 - ????  Ελένη Μίχα  ???? - Ιουν 2019  Γιάννης Αντωνόπουλος  Ιουν 2019 - Δεκ 2019  Λάμπρος Μπάρτζος  Δεκ 2019 - Ιαν 2020  Βασιλεία Γκουζίνη  Ιαν 2020 - Ιουν 2020  Γιώργος Βελτσίστας  Ιουν 2020 - σήμερα
<div style="clear: both">

 Παραπομπές 

 Εξωτερικοί σύνδεσμοι 

 Εύνικος Γ.Α.Σ., επίσημος ιστότοπος.

 Εύνικος Γ.Α.Σ., επίσημος λογαριασμός στο YouTube.
 Κλειστό Γυμναστήριο Ζωφριάς , πληροφορίες στον ιστότοπο Gipeda.gr.
 Κλειστό Γυμναστήριο Ζωφριάς, πληροφορίες στον ιστότοπο Stadia.gr.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2012
Κατηγορία:Σωματεία Ε.Σ.Κ.Α.